Елзе Ласкер-Шюлер
Краят на света

Превод от немски: Венцеслав Константинов, —

chitanka.info

Светът задавя се от плач,

Като че Бог е вече мъртъв пламък,

Оловна сянка в падащия здрач

Тежи като надгробен камък.

Ела, да излетим от тесните кафези…

Животът свива се в сърцата

Като в ковчези.

Ела, до кръв да се целунем —

Светът потръпва от копнеж,

От който скоро ще загинем.

1903

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.